Seni pentas

Seni pentas (performing arts) (Jawi: ) ialah seni seperti muzik, tarian dan drama yang dipersembahkan untuk penonton. Ia berbeza daripada seni visual, yang melibatkan penggunaan cat, kanvas atau pelbagai bahan untuk mencipta objek seni fizikal atau statik. Seni pentas merangkumi pelbagai disiplin yang dipersembahkan di hadapan penonton secara langsung, termasuk teater, muzik dan tarian.

Teater, muzik, gimnastik, manipulasi objek dan jenis persembahan lain wujud dalam semua budaya manusia. Sejarah muzik dan tarian bermula sejak zaman prasejarah manakala kemahiran sarkas bermula sejak Mesir Purba lagi. Banyak seni pentas dipersembahkan secara profesional. Persembahan boleh diadakan dalam bangunan yang dibina khas, seperti teater dan rumah opera, di pentas terbuka dalam festival, di pentas dalam khemah, seperti dalam sarkas atau di jalanan.

Persembahan secara langsung di hadapan penonton adalah satu bentuk hiburan. Perkembangan rakaman audio dan video telah membolehkan penggunaan seni pentas secara peribadi. Seni pentas selalunya bertujuan untuk menyatakan emosi atau perasaan.

Penghibur
Artis yang mengambil bahagian dalam seni pentas di hadapan penonton dipanggil penghibur. Contohnya termasuk pelakon, pelawak, penari, ahli silap mata, artis sarkas, pemuzik dan penyanyi. Seni pentas juga disokong oleh pekerja dalam bidang berkaitan, seperti penulisan lagu, koreografi dan seni pementasan (stagecraft). Penghibur sering menyesuaikan penampilan mereka, seperti dengan kostum dan solekan teater, pencahayaan pentas dan bunyi.

220x124px|thumb|right|alt=A picture of a Theatre, a place to showcase performances to audience.|Pentas Teater McKenna

Lihat juga

 Garis kasar seni pentas
 Hiburan
 Kebudayaan Barat
 Pendidikan seni pentas
 Penyampai seni pentas
 Seni bela diri campuran
 Teater Jepun
 Teater Parsi
 Undang-undang hak cipta Amerika Syarikat dalam seni pentas

Rujukan

Pautan luar

 Bibliografi Seni Pentas di Timur (dalam bahasa Inggeris)
 Perpustakaan Terkumpul Eropah mengenai Seni Pentas (dalam bahasa Inggeris)


Category:Hiburan